กลับมารีวิวย้อนหลังที่ไปทานมาหลายเดือนก่อนครับ สาขาซีคอนสแควร์ หน้าร้านน่ารักมาก ตกแต่งด้วยร่ม ดูแปลกตาดี พนักงานน่ารักครับ อธิบายเมนูแนะนำอย่างไม่นำเสนอจนเยอะเกินไป หมั่นเติมน้ำชา และคอยเก็บจานที่หมดแล้วไปอยู่เรื่อยๆ ไม่ให้โต๊ะรก เมนูอาหารระรานตา น่าทาน จานจริงมาถึง ก็สวยงาม ตกแต่งน่ารักน่าทานมากครับ (เสียดาย รูปลงคอมไปหมดแล้ว เลยไม่เหลือในมือถือไว้รีวิว) รสชาติถูกปากคนไทยครับ สำหรับยำปูนิ่มทอด น้ำยำรสชาติโอเคดีครับ แต่ปูนิ่มทอดเค็มไปหน่อย รสแรงเกิน ส่วนข้าวจิราชิด้ง เนื้อปลาสดอร่อยดีครับ ข้าวญี่ปุ่นหุงสวย คีบตะเกียบได้พอดี ไม่ร่วนไม่แฉะเกิน สลัดอะโวคาโดก็อร่อยครับ ซาชิมิรวมเนื้อหนา สด แน่น ชอบมากครับ 